

**GODIŠNJI PLAN RADA općine šodolovci**

**za 2025. godinu**

**12. prosinca 2025., U ŠODOLOVCIMA**

Sadržaj

[1.Predgovor 3](#_Toc187411440)

[2. Uvod 4](#_Toc187411441)

[A. Djelokrug 4](#_Toc187411442)

[B. Vizija 5](#_Toc187411443)

[C.Misija 5](#_Toc187411444)

[3.Kontekst 6](#_Toc187411445)

[4. Organizacijska struktura 8](#_Toc187411446)

[5. Mjere iz Provedbenog programa i ciljevi iz djelokruga rada, operativni ciljevi po ustrojstvenim jedinicama 9](#_Toc187411447)

[6. Komunalno trgovačko društvo Šodolovci d.o.o. 20](#_Toc187411448)

# 1.Predgovor

 Godišnji plan rada je provedbeno-operativni akt s operativnim ciljevima koji se planiraju ostvariti u Općini Šodolovci u godini, a donesen je sukladno smjernicama i zakonodavnim odredbama o strateškom planiranju.

Ovim Godišnjim planom rada stvorena je podloga i temelj za daljnji razvoj vizija, planova, ciljeva, mjera i aktivnosti u aktualnom mandatnom razdoblju. Sve naprijed navedeno učinjeno je s ciljem stvaranja bolje i svjetlije budućnosti za sve sadašnje ali i buduće stanovnike Općine Šodolovci.

Slijedom naprijed navedenog planirani su investicijski projekti izgradnje i obnove postojeće infrastrukture kako komunalne tako i druge infrastrukture, što je vidljivo kroz konkretne projekte izgradnje pješačkih i biciklističkih staza, nerazvrstanih cesta, dječjih i sportskih igrališta ali i partnerskih projekata poput sufinanciranja plinofikacije svih naselja, izgradnje kanalizacijske mreže te dovršetka priključenja na regionalni vodoopskrbni sustav.

Kao i do sada i u planiranju budućih aktivnosti Općina Šodolovci zadržala je socijalnu osjetljivost i brigu o najranjivijim i najosjetljivijim društvenim skupinama. Tako je planiran nastavak projekata kojim se osigurava briga i skrb te usluge prijevoza za starije mještane ali je također planirana i realizacija projekta izgradnje doma za smještaj starijih i nemoćnih osoba. Kada se govori o najranjivijim skupinama društva treba istaći kako se i nadalje vodi briga o najmlađima, učenicima osnovnih i srednjih škola ali i studentima i općenito o unaprijeđenu kvalitete življenja i stanovanja što se ogleda kroz mjere odnosno aktivnosti poput jednokratnih naknada za novorođenu djecu, sufinanciranja besplatne prehrane za učenike osnovnih škola, sufinanciranja prijevoza za učenike srednjih škola te jednokratne novčane naknade redovitim studentima.

Ovi iznimno zahtjevni ciljevi koje smo postavili pred sebe u predstojećem razdoblju traže osim angažiranja Proračuna i proračunskih sredstava općine i sredstva iz drugih izvora a to su fondovi EU, nacionalni izvori i izvori županije čiji priljev ćemo kroz različite pozive, natječaje i financiranja, svojim predanim radom i angažiranim djelovanjem, pokušati i osigurati u što većem obujmu.

# 2. Uvod

U skladu s člankom 24. Uredbe o općim pravilima za unutarnje ustrojstvo tijela državne uprave ( Narodne novine broj 70/19) propisana je obveza izrade Godišnjeg plana rada u svim tijelima državne uprave.

Godišnji plan rada Općine Šodolovci je provedbeni akt koji sadrži podatke o aktivnostima u 2025. godini, a koje su vezane za djelokrug i organizaciju Općine Šodolovci, mjere sadržane u Provedbenom programu Općine Šodolovci za razdoblje od 2021. do 2025. i osigurana sredstva u Proračunu Općine Šodolovci za 2025. godinu i projekcijama za 2026. i 2027. godinu.

## A. Djelokrug

Općina Šodolovci je općina u Osječko-baranjskoj županiji te spada u I. kategoriju razvijenosti. U sastavu Općine Šodolovci su sljedeća naselja: Ada, Koprivna, Palača, Paulin Dvor, Petrova Slatina, Silaš i Šodolovci. Granice Općine Šodolovci su granice katastarskih općina Ada, Koprivna, Paulin Dvor i Šodolovci, a u katastarskoj općini Palača do granice sa Vukovarsko-srijemskom županijom. Prema posljednjem popisu stanovništva iz 2021. godine Šodolovci broje 1217 stanovnika.

Općina Šodolovci samostalna je u odlučivanju u poslovima iz svog samoupravnog djelokruga u skladu s Ustavom Republike Hrvatske i zakonima, te podliježe samo nadzoru zakonitosti rada i akata tijela Općine Šodolovci.

Općina Šodolovci u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

- Uređenje naselja i stanovanje

- Prostorno i urbanističko planiranje

- Komunalno gospodarstvo

- Brigu o djeci

- Socijalnu skrb

- Primarnu zdravstvenu zaštitu odgoj i osnovno obrazovanje

- Kulturu, tjelesnu kulturu i sport

- Zaštitu potrošača

- Zaštitu i unapređenje prirodnog okoliša

- Protupožarnu i civilnu zaštitu

- Promet na svom području

- Ostale poslove sukladno posebnim zakonima.

Općina obavlja poslove iz svog samoupravnog djelokruga sukladno posebnim zakonima kojima se uređuju pojedine djelatnosti.

Sadržaj i način obavljanja poslova iz svog samoupravnog djelokruga detaljnije se uređuje odlukama Općinskog vijeća Općine Šodolovci i općinskog načelnika Općine Šodolovci u skladu sa zakonom i ovim Statutom.

Općina Šodolovci može obavljanje pojedinih poslova organizirati zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu s posebnim zakonom.

Općinsko vijeće Općine Šodolovci može pojedine poslove iz samoupravnog djelokruga Općine Šodolovci, čije je obavljanje od interesa za građane na području više jedinica lokalne samouprave, posebnom odlukom prenijeti na Osječko-baranjsku županiju, u skladu s njezinim Statutom.

## B. Vizija

Naša vizija jeste stvaranje i postizanje povoljnih uvjeta i okruženja kojim će se Općina Šodolovci profilirati kao privlačna i ugodna za življenje, rad i boravak. Kako bi se standardi kvalitete života stanovnika općine podigli na što veću razinu ovim programom planirane su konkretne mjere i aktivnosti u svakom području života i djelovanja ali i sredstva za njihovu realizaciju.

## C.Misija

Naša misija jeste pružanje što kvalitetnijih usluga i što efikasnije obavljanje poslova iz

samoupravnog djelokruga lokalnih jedinica radi postizanja prosperiteta i zadovoljstva naših

stanovnika, unapređenja gospodarstva ali i svekolikog razvitka naše zajednice

# 3.Kontekst

U proteklom razdoblju Općina Šodolovci suočavala se s nizom izazova od kojih su neki uspjeli biti djelomično adresirani dok je za druge potrebno uložiti dodatne napore kako bi se zadovoljile potrebe lokalne zajednice.

U području komunalne infrastrukture ističe se neadekvatno rješenje pitanja otpadnih voda i nedovoljno izrađenog kanalizacijskog sustava te neriješenog sustava gospodarenja otpadom. Izazovi u izgradnji javne infrastrukture usmjereni su na nepostojanje izgrađenih pješačkih staza te veliki broj onih koje su neadekvatne za korištenje. Na to se nadovezuje i veliki broj neuređenih nerazvrstanih cesta, a u prometnoj povezanosti izazov predstavlja i nedostatak javnog prijevoza između pojedinih naselja općine što dovodi do otežane međusobne komunikacije. U općini postoji potreba za većim brojem dječjih igrališta, dodatnim uslugama izvaninstitucionalne socijalne skrbi, posebno za brigu o starijim osobama, a jedan od najvećih problema predstavlja odlazak mladih i smanjenje mogućnosti da se obitelji s djecom zadrže na području općine.

Kod analize razvojnih potencijala važno je istaknuti da većinu stanovništva Općine čine pripadnici i pripadnice nacionalne manjine zbog čega su Šodolovci poželjan partner u programima fokusiranima na socijalnu uključenost. Mogućnosti korištenja EU fondova, a posebno onih programa iz Europskog socijalnog fonda u dijelu socijalnog uključivanja, povećanja zapošljivosti, unapređivanje sustava cjeloživotnog učenja. Na taj način socijalni programi sve više postaju javni interes / prilika za rad udrugama koje se bave socijalnom problematikom na samoj lokalnoj razini.

Prioriteti u ovom mandatu za razdoblje do 2025. godine, koju donosi Općinski načelnik Općine Šodolovci kroz Provedbeni program Šodolovci 2021.-2025. godine ,a određeni su temeljem promišljanja o tome kako zadržati postojeće stanovništvo, kako povećati broj stanovnika i kako im poboljšati kvalitetu života. Aktivnosti Provedbenog programa odgovaraju ciljevima i mjerama Strateškog razvojnog programa općine Šodolovci i Nacionalnom planu razvoja 2030. i doprinose istim ciljevima. Većina aktivnosti imaju razvojni ili investicijski karakter čime se želi postići održivost i dugoročnost svake od aktivnosti. Aktivacija gospodarskih potencijala prvi je specifični cilj iz Strateškog plana razvoja koji ističe poljoprivredu i prirodne resurse. Zatim revitalizacija društvenih djelatnosti, i zaštita prirodnog nasljeđa i unaprjeđenje infrastrukture. Te smjernice se poklapaju s provedbenim programom koji jasno kroz svoje aktivnosti podupire ove specifične ciljeve.

Provođenjem aktivnosti želi se razviti ovo područje koje ima posebne razvojne posebnosti i potpomognuto je područje sa nedovoljnim indeksom razvijenosti. Prioritet JLS-a mora biti i konkurentno i inovativno gospodarstvo jer postoji velika težnja stvaranju preduvjeta za ostanak i povratak stanovništva. Ekološka i energetska tranzicija za klimatsku neutralnost daje prioritete očuvanja energije i okoliša kao preduvjet zdrave i očuvane sredine, što je prioritet ove općinske vlasti.

Ostalim planiranim projektima koji su prioritetni se želi podignuti razina razvoja na području zdravog, aktivnog i kvalitetnog života kroz konkretne aktivnosti. Demografska revitalizacija i bolji položaj obitelji su osnovna pretpostavka razvoja i u ovom mandatu su označeni kao jedan od najvećih prioriteta. Globalna prepoznatljivost i jačanje međunarodnog položaja i uloge Hrvatske kroz aspekt potpore kulturnom i vjerskom životu je također označen kao prioritet. Statistički pokazatelji iz popisa stanovništva nalažu da se sve ove aktivnosti stave kao prioritetne u ovom planu kako bi se uspješno i na vrijeme lakše premostili izazovi, ali i iskoristili potencijali.

# 4. Organizacijska struktura

OPĆINA ŠODOLOVCI

OPĆINSKO VIJEĆE OPĆINE ŠODOLOVCI

JEDINSTVENI UPRAVNI ODJEL

OPĆINSKI NAČELNIK

PROČELNIK

ZAMJENIK OPĆINSKOG NAČELNIKA IZ REDOVA PRIPADNIKA HRVATSKOG NARODA

REFERENT- KOMUNALNI REDAR

REFERENT- ADMINISTRATOR ZA PROJEKTE

VIŠI STRUČNI SURADNIK ZA RAČUNOVODSTVENE I FINANCIJSKE POSLOVE

# 5. Mjere iz Provedbenog programa i ciljevi iz djelokruga rada, operativni ciljevi po ustrojstvenim jedinicama

**Mjere iz Provedbenog programa i mjere i ciljevi iz djelokruga rada**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RB mjere/cilja | Mjere iz PP i ciljevi iz djelokruga rada | Pokazatelj(i) (ishod, rezultat) | Operativni ciljevi/ aktivnosti  (Proračun 2025.) | Rok izvršenja | Nadležnost | Izvor financiranja | Trenutačna vrijednost pokazatelja | Planirana  vrijednost pokazatelja |
| 1.1.1. | *Unapređenje uređenja naselja i stanovanja – podizanje kvalitete infrastrukture javnih površina, njihovo uređenje i održavanje. Prostor postaje atraktivan i privlačan te stvara nove mogućnosti korištenja* | *1.1. uređenje središta naselja na području općine- uređeno središte naselja*  *1.2.- ozelenjivanje i održavanje javnih površina- broj zasađenih stabala* | A200202  A200207 | 31.12.2025 | Načelnik općine, Jedinstveni upravni odjel | Izvor 19  Izvor 41  Izvor 49 | 119.502,98 | 127.750,00 |
| 1.1.2. | *Uređenje i opremanje s ciljem unaprjeđivanja sigurnosti za život u naseljima- nadzor javnih površina kroz preventivne mjere u svrhu zaštite osoba i imovine “ Jačanje sigurnosti u prometu i razvijanje koncepta pametne sigurnosti u svrhu povećanja kvalitete života svih stanovnika i posjetitelja općine* | *2.1. postavljanje videonadzora na javnim površinama i objektima na području općine- broj postavljenih videokamera*  *2.2. očuvani uređaji i predmeti javne namjene*  *2.3. održavanje nerazvrstanih cesta- broj kilometara održavanih nerazvrstanih cesta* | A200205 | 31.12.2025. | Načelnik općine, Jedinstveni upravni odjel | Izvor 45 | 118.650,73 | 10.000,00 |
| 1.1.3. | *Unapređenje energetske infrastrukture i povećanje energetske učinkovitosti- smanjenje potrošnje električne energije , povećanje sigurnosti na problematičnim lokacijama i povećanje kvalitete života kroz diverzifikaciju dostupnih energenata* | *3.1. broj naselja s novoizgrađenim sustavom plinovoda*  *3.2. obnovljeni i očuvani objekti javne namjene*  *3.3. broj objekata javne namjene s izrađenim energetskim certifikatom i provedenom energetskom obnovom*  *3.4. broj ugrađenih rasvjetnih tijela*  *3.5. očuvana postojeća javna rasvjeta* | A200201  A201801  A201805 | 31.12.2025. | Načelnik općine, Jedinstveni upravni odjel | Izvor 19  Izvor 61 | 249.210,18 | 313.869,64 |
| 1.1.4. | *Poboljšanje komunalne opremljenosti- učinkovitost komunalnih usluga i modernizacija komunalne infrastrukture. Poticanje transparentnosti i racionalizacije kroz djelotvorniji sustav praćenja potrošnje komunalnih usluga* | *4.1. broj nabavljenih radno komunalnih strojeva*  *4.2. broj sufinanciranih priključaka*  *4.3.pripremljena dokumentacija za izgradnju kanalizacije*  *4.4. broj m uređenih građevina javne odvodnje oborinskih voda*  *4.5. broj očuvanih groblja* | A201803  A200903  A200203 | 31.12.2025. | Načelnik općine, Jedinstveni upravni odjel | Izvor 11  Izvor 19  Izvor 48  Izvor 511 | 88.838,13 | 90.058,89 |
| 1.1.5. | *Izgradnja društvene infrastrukture za pružanje socijalne skrbi i zaštite- osiguravanje podrške i blagostanje za ljude starijih dobnih skupina* | *5.1. izgrađen dom za starije i nemoćne*  *5.2. broj novih korisnika projekta* | T200805 | 31.12.2025. | Načelnik općine, Jedinstveni upravni odjel | Izvor 514 | 0,00 | 295.041,47 |
| 1.1.6. | *Poboljšanje standarda postojećih usluga socijalne zaštite u okvirima lokalne zajednice- smanjenje nejednakosti u društvu , socijalnih razlika i iskorjenjivanje siromaštva* | *6.1. broj korisnika jednokratnih novčanih pomoći*  *6.2. broj korisnika troškova stanovanja*  *6.3. broj korisnika naknade za troškove ogrjeva*  *6.4. broj korisnika naknade u naravi*  *6.5. broj korisnika novčane naknade* | A200801  A200804  A200906 | 31.12.2025. | Načelnik općine, Jedinstveni upravni odjel | Izvor 11  Izvor 19 | 16.474,16 | 21.800,00 |
| 1.1.7. | *Povećanje dostupnosti sportsko- rekreativnih i kulturnih sadržaja- povećanje multiplikacijskih učinaka sporta i kulture na zajednicu kroz unaprjeđenje infrastrukture i poticanje bavljenja sportom i promicanje kulture* | *7.1. broj izgrađenih sportskih igrališta*  *7.2. broj obnovljenih sportskih objekata*  *7.3. broj sportskih klubova koji primaju tekuće pomoći iz proračuna za rad*  *7.4. broj udruga koje primaju tekuće pomoći iz proračuna za rad* | A201201 | 31.12.2025. | Načelnik općine, Jedinstveni upravni odjel | Izvor 11  Izvor 19  Izvor 13  Izvor 522  Izvor 61 | 204.528,06 | 176.837,42 |
| 1.1.8. | *Unaprjeđenje uvjeta za rad vjerskih zajednica, zaštita i unaprjeđenje multinacionalnosti- očuvanje kulturne baštine i identiteta mjesta* | *8.1. donacije za vjerske zajednice*  *8.2. broj organizacija/ udruga, korisnik financiranja iz proračuna*  *8.3. provedene kulturne i vjerske aktivnosti* | A201502  A100501 | 31.12.2025. | Načelnik općine, Jedinstveni upravni odjel | Izvor 19  Izvor 11 | 29.601,09 | 16.620,00 |
| 1.1.9. | *Ulaganje u zaštitu okoliša- zaštita okoliša i briga o energetskoj održivosti* | *9.1. broj km2 saniranih površina*  *9.2. proizvedeni kWh energije* | T200407 | 31.12.2025. | Načelnik općine, Jedinstveni upravni odjel | Izvor 19  Izvor 513 | 55.898,77 | 94.733,13 |
| 1.1.10. | *Nabava opreme i izgradnja građevina za gospodarenje otpadom- povećanje stope odvojenog prikupljenog komunalnog otpada i smanjenje otpada koji se odlaže na odlagališta* | *10.1. izgrađeno reciklažno dvorište*  *10.2. termini stavljeni na raspolaganje građanima za korištenje mobilnih reciklažnih dvorišta* | A200401 | 31.12.2025. | Načelnik općine, Jedinstveni upravni odjel | Izvor 13 | 3.020,42 | 4.000,00 |
| 1.1.11. | *Poboljšanje opremljenosti i kapaciteta protupožarnih snaga- sigurnost i zaštita od požara i upoznavanje mještana svih uzrasta o opasnostima od požara* | *11.1. izgrađeni objekti*  *11.2. JVP I DVD koje se redovno financiraju iz proračuna* | A201401 | 31.12.2025. | Načelnik općine, Jedinstveni upravni odjel | Izvor 11  Izvor 19 | 4.650,00 | 9.000,00 |
| 1.1.12. | *Uspostava i unapređenje sustava civilne zaštite- podrška i ulaganje u sustav civilne zaštite u svrhu podizanja standarda civilne zaštite* | *12.1. broj osposobljenih pripadnika*  *12.2. broj opremljenih pripadnika operativnih snaga civilne zaštite*  *12.3. broj pripadnika operativnih snaga civilne zaštite koji su ostvarili materijalna prava*  *12.4. broj korisnika financiranja* | A201402 | 31.12.2025. | Načelnik općine, Jedinstveni upravni odjel | Izvor 11  Izvor 19 | 4.313,92 | 2.627,41 |
| 1.1.13 | *Unaprjeđenje i razvoj lokalne prometne povezanosti, javnog prijevoza i sigurnosti u prometu- razvoj prometne infrastrukture i povećanje sigurnosti u prometu* | *13.1. broj km2 izgrađenih cesta*  *13.2. km novih biciklističkih staza*  *13.3. km rekonstruiranih i novoizgrađenih pješačkih staza/ nogostupa*  *13.4. broj uređenih i novoizgrađenih autobusnih stajališta*  *13.5. broj postavljene svjetlosne i zvučne signalizacije te pješačkih prijelaza* | A201901 | 31.12.2025. | Načelnik općine, Jedinstveni upravni odjel | Izvor 19 | 10.780,29 | 660,00 |
| 1.1.14. | *Povećanje kapaciteta općine i digitalizacija lokalne samouprave- povećanje efikasnosti javne uprave kroz ulaganja u infrastrukturu i uvođenje novih tehnologija* | *15.1. broj digitaliziranih usluga*  *15.2. broj kupljenih objekata*  *15.3. uspostavljen projektni centar*  *15.4. broj izgrađenih objekata* | T200106 | 31.12.2025. | Načelnik općine, Jedinstveni upravni odjel | Izvor 19  Izvor 513  Izvor 523 | 73.330,30 | 51.175,00 |
| 1.1.15. | *Aktivnosti vezane za redovnu djelatnost izvršnog tijela, predstavničkog tijela i jedinstvenog upravnog odjela općine- održivost rada jedinstvenog upravnog tijela općine* | *16.1. broj održanih sjednica općinskog vijeća*  *16.2. broj izdanih rješenja/ izrađenih izvješća*  *16.3. broj izdanih rješenja/ izrađenih izvješća* | A100101  A100201  A200101 | 31.12.2025. | Načelnik općine, Jedinstveni upravni odjel | Izvor 19  Izvor 11  Izvor 13  Izvor 45 | 200.139,48 | 261.882,02 |
| 1.1.16. | *Povećanje dostupnosti digitalnih sadržaja stanovništvu općine- razvoj digitalnih mogućnosti općine* | *17.1. broj lokacija s digitalnim pristupom informacija*  *17.2. ostvareni podatkovni promet* | K200901 | 31.12.2025. | Načelnik općine, Jedinstveni upravni odjel | Izvor 11 | 2.671,12 | 1.200,00 |
| 1.1.17. | *Briga o djeci- poticanje nataliteta i briga o djeci* | *18.1. broj novorođene djece*  *18.2.broj opremljenih dječjih igrališta*  *18.3. broj dodijeljenih poklon paketića* | A200202  A200901  A200902 | 31.12.2025. | Načelnik općine, Jedinstveni upravni odjel | Izvor 19  Izvor 11 | 29.610,00 | 24.384,99 |
| 1.1.18. | *Unaprjeđenje kvalitete odgoja- poticanje adekvatnog i održivog prostora za predškolski odgoj* | *20.1.broj djece kojima se sufinancira boravak u dječjem vrtiću*  *20.2. broj djece kojima se financira predškolsko obrazovanje* | A201001 | 31.12.2025. | Načelnik općine, Jedinstveni upravni odjel | Izvor 11 | 30.400,84 | 46.961,77 |
| 1.1.19. | *Unaprjeđenje kvalitete obrazovanja- ulaganje u kvalitetno obrazovanje za sve uzraste* | *21.1. broj djece kojim ase sufinancira prehrana*  *21.2. broj djece kojima se financira nabava dodatnih obrazovnih materijala*  *21.3. broj učenika kojima se sufinanciranju troškovi prijevoza*  *21.4. broj studenata kojima se dodjeljuju jednokratne novčane naknade* | A201002  A201003  A201004 | 31.12.2025. | Načelnik općine, Jedinstveni upravni odjel | Izvor 11  Izvor 19 | 23.103,06 | 24.260,00 |
| 1.1.20. | *Unaprjeđivanje uvjeta za pružanje zdravstvenih usluga, zaštita i unaprjeđenje zdravlja- poboljšanje uvjeta zdravstvene zaštite* | *22.1. sufinanciranje režije za ambulantu*  *22.2. zdravstvene ustanove/ organizacije kojima je odobrena tekuća pomoć*  *22.3. broj kućanstava obuhvaćenih mjerom deratizacije*  *22.4. broj provedenih tretmana dezinsekcije*  *22.5. broj provedenih tretmana dezinfekcije* | A201302  A200207 | 31.12.2025. | Načelnik općine, Jedinstveni upravni odjel | Izvor 11  Izvor 45  Izvor 49 | 22.254,47 | 17.160,00 |

# 6. Komunalno trgovačko društvo Šodolovci d.o.o.

Komunalno trgovačko društvo Šodolovci osnovano je 2013. godine Izjavom o osnivanju društva od 11. 01. 2013. godine. Općina Šodolovci jedini je osnivač. Društvo se bavi održavanjem čistoće, održavanjem javnih površina, održavanjem nerazvrstanih cesta, održavanjem groblja i pokopom pokojnika te pružanjem građevinskih i sličnih usluga.

Trenutno društvo ima stalno zaposlenih 7 djelatnika, direktora, te dva djelatnika na određeno vrijeme u skladu s pojačanim intenzitetom poslova. Društvo tijekom godine, na temelju Odluke o načinu obavljanja komunalnih djelatnosti na području Općine Šodolovci te Ugovora potpisanog s Općinom Šodolovci obavlja poslove:

- održavanja javnih površina,

- održavanja čistoće naselja,

- ozelenjivanja javnih površina,

- održavanja nerazvrstanih cesta,

- održavanja groblja i obavljanja pogrebnih poslova,

- obavljanja poslova zimske službe-čišćenje snijega komunalnim strojem,

- održavanja javne rasvjete te

- uređenje prostora saniranih divljih deponija . Osim naprijed opisanih poslova

- poslove gradnje i uređenja pojedinih objekata na području općine sukladno ugovorima s općinom.